# Durhòrt e Baishen

Dur Hòrt e Baishen o Dur Hòrt-Baishen (Duhort-Bachen en francés) qu'ei ua comuna gascona situada dens lo departament de las Lanas e la region de Navèra Aquitània, ancianament d'Aquitània.

## Toponimia
### Durhòrt

La prononciacion qu'ei [dy'hɔrt]. Las fòrmas ancianas que son Duhort (mapas deu començament deu sègle XVIII e de 1714), Duhor (mapa de 1733). Duhòrt qu'es ua varianta grafica de Durhòrt. Durhòrt qu'es compausat de dus adjectius, dur e hòrt, per ensenhar aus enemics que lo castèth èra imprenable, inconquerible. Per Schmittlein, en 1961, los Durfòrt que podèn estar un nom germanic d'òme Turward, avant atraccion paronimica cap aus dus adjectius, mès que caleré ua atraccion semblabla per totis los Durfòrt o Durhòrt, çò qui sembla improbable. Joan Coromines que pensa los noms en dur-, dor- representan lo celtic durum, « hortalessa » (« mercat, vila clausa, mès que mès en plana e pas hortalessa » segon Xavier Delamarre) e que Durfòrt / Durhòrt es ua traduccion de Duronertos, medish sens; lo medish argument que per Turward que's pòt utilizar. Negre, citat per Bénédicte Boyrie-Fénié, que prepausa shens certitud un toponime deu Sussex, Durford e Astor, tanben citat per B. Boyrie-Fénié, que causeish com Dauzat l'adjectiu dur, associat dab hòrt, per un nom de hortalessa .
Bénédicte Boyrie-Fénié qu'ajusta ua comunautat de de Benedictins s'implantè au sègle VI a Sent Joan de la Castelle [au nòrd-oèst deu borg], mès lo nom qu'ei medievau e que vien de la bastida vienuda deu pariatge enter Edoard III d'Anglatèrra e l'abat de la Castelle, dens l'intencion de har créder a son caractèr defensiu. B. Boyrie-Fénié qu'accèpta l'explicacion de Dauzat e d'Astor

### Baishen

La prononciacion qu'ei ['baʃen] e Bénédicte Boyrie-Fénié pòt pas citar cap fòrma anciana. Lo quartièr qu'arregarda la vath d'Ador. Bénédicte Boyrie-Fénié que prepausa lo mot baish (latin vulgar bassiare > baishar) e lo sufixe aquitanic -ennu, mès qu'ei associar mots d'epòcas diferentas.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2008 | 2020 | Jean Lafenêtre | divèrs esquèrra | retirat aeronautica |
| març de d1977 | 2008 | Guy Dufau | | retirat d'agricultor |
| | 1977 | | | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 657, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 1 129 | 1 353 | 1 330 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 1 132 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 872 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 615 | | | | Cercar | 602 | 617 | 619 | 621 638 |
| 2009 | 2010 |
| 621 638 | 632 646 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Véder tanben

* Comunas de las Lanas

## Nòtas

* ↑ https://web.archive.org/web/20120316000828/http://toponimiaoc.webs.com/40lanas.htm
* ↑ Toponimia Occitana (Institut d'Estudis Occitans) : IEO_BdTopoc : http://bdtopoc.org
* ↑ Règlas d'Escritura de la mencion : https://fr.calameo.com/books/005115906552c74111cd2
* ↑ Top'Òc Diccionari toponimic occitan del Congrès permanent de la lenga occitana.
* 1 2 3 4 Bénédicte Boyrie-Fénié, Dictionnaire toponymique des communes. Landes et Bas-Adour, ed. Institut occitan e CAIRN, Pau, 2005, p. 93-94
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 256
* ↑ Paul Burgan, André Lafon, Toponymie du Tarn-et-Garonne, Association Antonin Perbosc, 2006, p. 160
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 156
* ↑ Joan Coromines, Estudis de Toponímia Catalana, Elements pre-romans del domini català, volum I, p. 81-82
* Portau de Gasconha